Otrdiena, 2012. gada 14. februāris

Tehniskās prasības kredīta pārvedumiem un tiešajiem debetiem euro valūtā ***I

P7_TA(2012)0037

Eiropas Parlamenta 2012. gada 14. februāra normatīvā rezolūcija par priekšlikumu Eiropas Parlamenta un Padomes regulai, ar ko nosaka tehniskās prasības kredīta pārvedumiem un tiešajiem debetiem euro un groza Regulu (EK) Nr. 924/2009 (COM(2010)0775 – C7-0434/2010 – 2010/0373(COD))

2013/C 249 E/25

(Parastā likumdošanas procedūra, pirmais lasījums)

Eiropas Parlaments,

(1) OV C 155, 25.5.2011., 1. lpp.

(2) OV C 218, 23.7.2011., 74. lpp.

Otrdiena, 2012. gada 14. februāris

Normatīvās rezolūcijas pielikums

Komisijas deklarācija par SEPA pārvaldību

Lai pāreja uz vienoto euro maksājumu telpu (SEPA) noritētu sekmīgi un lai pilnībā tiktu īstenots SEPA projekta potenciāls, ir svarīgi, lai visas ieinteresētās personas un jo īpaši lietotāji, tajā skaitā patērētāji, tiktu cieši iesaistīti un varētu pilnvērtīgi piedalīties. Kaut arī SEPA padomes izveide ir nozīmīgs uzlabojums SEPA projekta pārvaldībā, līdz šim pāreju uz SEPA būtiski veicinājusi piedāvājuma puse un it īpaši Eiropas bankas Eiropas Maksājumu padomes (EPC) pārraudzībā. Tāpēc 2012. gadā, pārskatot SEPA Padomes darbību, Komisija analizēs visa SEPA projekta pārvaldību un it īpaši to, kā labāk ņemt vērā patērētāju, mazo un vidējo uzņēmumu, mazumtirgotāju un citu lietotāju intereses. Cita starpā Komisija pārskatīs EPC sastāvu, tās mijiedarbību ar plašākas pārvaldības struktūru, piemēram, EPA padomi, un šīs plašākās pārvaldības struktūras lomu. Ja Komisijas novērtējums apstiprinās vajadzību pēc papildu ierosmēm, lai uzlabotu SEPA pārvaldību, Komisija apsvērs iespēju iesniegt priekšlikumus.

Komisijas deklarācija par Maksājumu pakalpojumu direktīvu

Komisija pilnībā atzīst, ka, lai nodrošinātu plašu sabiedrības atbalstu SEPA, svarīgi ir saglabāt augstu maksātāju aizsardzības līmeni, it īpaši attiecībā uz tiešā debeta darījumiem. Komisija atzīmē, ka pašlaik daudzi patērētāji izmanto neierobežotas tiesības uz atmaksāšanu saskaņā ar savu attiecīgo valstu tiešā debeta sistēmām. Tā arī atzīmē, ka vienīgā pašlaik spēkā esošā Eiropas mēroga tiešā debeta sistēma patērētājiem nodrošina beznosacījumu tiesības uz atmaksāšanu par autorizētiem maksājumiem astoņu nedēļu periodā. Šīs atmaksāšanas tiesības ir pat vēl plašākas nekā obligātās prasības saskaņā ar Maksājumu pakalpojumu direktīvu (Direktīvu 2007/64/EK). Tāpēc, ņemot vērā gan nepieciešamību nodrošināt augstāku patērētāju aizsardzības līmeni, gan Eiropas Savienībā valdošo tirgus situāciju un Eiropas Parlamenta prasības, kas izteiktas politiskajās debatēs par SEPA, Komisija savā ziņojumā saskaņā ar minētās direktīvas 87. pantu veiks pārskatīšanu attiecībā uz pašlaik Eiropas Savienībā spēkā esošajām tiešā debeta atmaksāšanas tiesībām, lai panāktu to uzlabošanu. Komisija ne vēlāk kā 2012. gada 1. novembrī iesniegs šo ziņojumu Eiropas Parlamentam, Padomei, Eiropas Ekonomikas un sociālo lietu komitejai un Eiropas Centrālajai bankai. Ja Komisijas ziņojums saskaņā ar Maksājumu pakalpojumu direktīvas 87. pantu apstiprinās nepieciešamību pārskatīt minēto direktīvu, jo īpaši attiecībā uz kritērijiem par atmaksāšanas tiesībām, Komisija apsvērs iespēju iesniegt priekšlikumus.

Komisijas deklarācija par deleģētajiem aktiem

Komisija uzskata, ka LESD 290. pants ir jāinterpretē tādējādi, ka tā ir autonoma attiecībā uz deleģēto aktu sagatavošanu un pieņemšanu. Šo interpretāciju atspoguļo kopējā vienošanās, kas panākta starp trim iestādēm un kurā iekļauts standarta apsvērums par ekspertu padomiem. Tāpēc Komisija izsaka nožēlu, ka šīs regulas 22. apsvērums atšķiras no panāktās kopējās vienošanās.